L 61/12 Euroopan yhteisöjen virallinen lehti 8.3.2000 KOMISSION PÄÄTÖS, tehty 22 päivänä helmikuuta 2000, aineen ”munankeltuaisesta peräisin olevat fosfolipidit” markkinoille saattamisen sallimisesta uus- elintarvikkeena tai elintarvikkeen uutena ainesosana Euroopan parlamentin ja neuvoston asetuksen (EY) N:o 258/97 mukaisesti (tiedoksiannettu numerolla K(2000) 2) (Ainoastaan ranskankielinen teksti on todistusvoimainen) (2000/195/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon uuselintarvikkeista ja elintarvikkeiden uusista ainesosista 27 päivänä tammikuuta 1997 annetun Euroopan parlamentin ja neuvoston asetuksen (EY) N:o 258/97 (f) ja erityisesti sen 7 artiklan, ottaa huomioon Belgian toimivaltaisille viranomaisille 23 päivänä tammikuuta 1998 toimitetun Belovon hakemuksen, joka koskee munankeltuaisesta peräisin olevien fosfolipidien markkinoille saattamista uuselin- tarvikkeena tai elintarvikkeen uutena ainesosana, ottaa huomioon Belgian toimivaltaisten viranomaisten laatiman ensiarviointikertomuksen, jonka komissio toimitti kaikille jäsenvaltioille 29 päivänä lokakuuta 1998, sekä katsoo seuraavaa: (1) — Asetuksen (EY) N:o 258/97 6 artiklan 4 kohdassa säädetyn 60 päivän määräajan kuluessa on toimitettu perusteltuja muistutuksia. Asetuksen 7 artiklan mukaisesti päätös on sen vuoksi tehtävä asetuksen 13 artiklassa säädettyä menettelyä noudattaen. (2) — Elintarvikealan tiedekomiteaa on kuultu tästä asiasta asetuksen 11 artiklan mukaisesti. Se antoi 17 päivänä kesäkuuta 1999 lausunnon, ettei ole mitään syytä olettaa, että uutta prosessia käyttäen puhdistettujen ja konsentroitujen fosfolipidien markkinoille saattamisella olisi mitään haitallista vaikutusta kansanterveyteen ja että tuote on turvallinen ihmisten nautittavaksi. (3) — Elintarvikkeiden lisäaineet, jotka kuuluvat elintarvikkeissa sallittuja lisäaineita koskevan jäsenval- tioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/107/ETY (?) soveltamisalaan, eivät kuulu asetuksen (EY) N:o 258/97 soveltamisalaan. Tällä päätöksellä ei sen vuoksi anneta lupaa käyttää fosfolipidejä elintarvikkeiden lisäaineena. (4) — Täten on osoitettu, että kyseinen tuote täyttää asetuksen 3 artiklan 1 kohdan vaatimukset. (5) — Tässä päätöksessä tarkoitetut toimenpiteet ovat pysyvän elintarvikekomitean lausunnon mukaiset, ON TEHNYT TÄMÄN PÄÄTÖKSEN: 1 artikla Sallitaan munankeltuaisesta peräisin olevien fosfolipidien, joiden puhtausaste on 85 % tai 100 %, saatta- minen markkinoille yhteisössä uuselintarvikkeina tai elintarvikkeiden uusina ainesosina. (1) EYVL L 43, 14.2.1997, s. 1. (2) EYVL L 40, 11.2.1989, s. 27.